
18 DR.30.8.2006 

 

 

Yang Berhormat Timbalan Menteri, bila kita kaji semula secara mendalam, 
kita dapati koordinasi di antara jabatan umpamanya JKR, pihak berkuasa 
tempatan, Tenaga Nasional, Telekom dan sebagainya seolah-olah apabila 
mesyuarat itu berlaku, tudingan jari sehingga kita tidak tahu siapakah sebenarnya 
yang mendahului di dalam penyelesaian masalah-masalah ini yang akhirnya 
mengakibatkan kelewatan projek. 

Tuan Yang di-Pertua ini soalan dia, soalan dia di bawah kanun yang 
disebutkan oleh Yang Berhormat tadi, bolehkah suatu agensi yang mempunyai 
kuasa penuh, kuasa penuh diarah kena buat. Kalau tidak buat boleh tukarkan 
CEO company-company ataupun agensi kerajaan yang bertanggungjawab. Sebab 
masalah ini telah menular dan menyebabkan keresahan kepada rakyat. Boleh 
tidak JKR mencadangkan. 

Dato' Ir. Mohd. Zin bin Mohamed: Terima kasih. Sebenarnya pandangan 
Yang Berhormat bagi Tangga Batu telah pun dijadikan sebagai suatu asas 
perbincangan dan juga untuk kita mencari jalan yang terbaik bagi mengatasi 
masalah seperti ini.  

Untuk makluman Tuan Yang di-Pertua dan Yang Berhormat, saya amat 
menyokong saranan ini kerana kalau kita ada satu, dengan izin, clearing house 
untuk menyelesaikan masalah yang berhubung kait tentang masalah teknikal di 
tapak ini ia lebih memudahkan kerja untuk menyelesaikan pembuatan mana-mana 
jalan ini dan akhirnya manfaat yang besar akan dapat diberi kepada rakyat. 
Sekian, terima kasih. 

 

10. Dato' Haji Ab. Halim bin Ab. Rahman [Pengkalan Chepa] minta Menteri 
Perumahan dan Kerajaan Tempatan menyatakan, apakah tindakan bersepadu di 
antara Kerajaan Persekutuan, negeri dan Pihak Berkuasa Tempatan (PBT) yang 
lebih tegas bagi mengelak berlakunya kejadian tanah runtuh seperti yang berlaku 
di Selangor pada masa akan datang. 

 Setiausaha Parlimen Kementerian Perumahan dan Kerajaan 
Tempatan [Dr. S. Subramaniam]: Tuan Yang di-Pertua, isu-isu yang berkaitan 
dengan masalah yang dihadapi semasa membangunkan kawasan-kawasan bukit 
atau bercerun telah dikaji dengan mendalam dengan beberapa agensi kerajaan 
dan beberapa garis panduan telah dikeluarkan untuk diguna pakai oleh semua 
pihak yang terlibat untuk mengurangkan kemungkinan tanah runtuh. Di antaranya 
ialah: 

(i) garis panduan pembangunan di kawasan bukit yang 
keluarkan oleh Kementerian Perumahan dan Kerajaan 
Tempatan; 

(ii) garis panduan perancangan pemeliharaan topografi 
semula jadi di dalam perancangan dan pembangunan 
fizikal mengikut Akta Perancang Bandar dan Desa; 

(iii) garis panduan pembangunan di kawasan tanah tinggi 
yang dikeluarkan oleh Kementerian Sumber Asli dan Alam 
Sekitar; dan  

(iv) memperketatkan lagi syarat penyediaan laporan EIA 
berkenaan garis panduan yang dikeluarkan oleh 
Kementerian Sumber Asli dan Alam Sekitar. 



Yang Berhormat Timbalan Menteri, bila kita kaji semula secara mendalam, kita dapati koordinasi di antara jabatan umpamanya JKR, pihak berkuasa tempatan, Tenaga Nasional, Telekom dan sebagainya seolah-olah apabila mesyuarat itu berlaku, tudingan jari sehingga kita tidak tahu siapakah sebenarnya yang mendahului di dalam penyelesaian masalah-masalah ini yang akhirnya mengakibatkan kelewatan projek. Tuan Yang di-Pertua ini soalan dia, soalan dia di bawah kanun yang disebutkan oleh Yang Berhormat tadi, bolehkah suatu agensi yang mempunyai kuasa penuh, kuasa penuh diarah kena buat. Kalau tidak buat boleh tukarkan CEO company-company ataupun agensi kerajaan yang bertanggungjawab. Sebab masalah ini telah menular dan menyebabkan keresahan kepada rakyat. Boleh tidak JKR mencadangkan. Dato' Ir. Mohd. Zin bin Mohamed: Terima kasih. Sebenarnya pandangan Yang Berhormat bagi Tangga Batu telah pun dijadikan sebagai suatu asas perbincangan dan juga untuk kita mencari jalan yang terbaik bagi mengatasi masalah seperti ini. Untuk makluman Tuan Yang di-Pertua dan Yang Berhormat, saya amat menyokong saranan ini kerana kalau kita ada satu, dengan izin, clearing house untuk menyelesaikan masalah yang berhubung kait tentang masalah teknikal di tapak ini ia lebih memudahkan kerja untuk menyelesaikan pembuatan mana-mana jalan ini dan akhirnya manfaat yang besar akan dapat diberi kepada rakyat. Sekian, terima kasih. 10. Dato' Haji Ab. Halim bin Ab. Rahman [Pengkalan Chepa] minta Menteri Perumahan dan Kerajaan Tempatan menyatakan, apakah tindakan bersepadu di antara Kerajaan Persekutuan, negeri dan Pihak Berkuasa Tempatan (PBT) yang lebih tegas bagi mengelak berlakunya kejadian tanah runtuh seperti yang berlaku di Selangor pada masa akan datang. Setiausaha Parlimen Kementerian Perumahan dan Kerajaan Tempatan [Dr. S. Subramaniam]: Tuan Yang di-Pertua, isu-isu yang berkaitan dengan masalah yang dihadapi semasa membangunkan kawasan-kawasan bukit atau bercerun telah dikaji dengan mendalam dengan beberapa agensi kerajaan dan beberapa garis panduan telah dikeluarkan untuk diguna pakai oleh semua pihak yang terlibat untuk mengurangkan kemungkinan tanah runtuh. Di antaranya ialah: (i) garis panduan pembangunan di kawasan bukit yang keluarkan oleh Kementerian Perumahan dan Kerajaan Tempatan; (ii) garis panduan perancangan pemeliharaan topografi semula jadi di dalam perancangan dan pembangunan fizikal mengikut Akta Perancang Bandar dan Desa; (iii) garis panduan pembangunan di kawasan tanah tinggi yang dikeluarkan oleh Kementerian Sumber Asli dan Alam Sekitar; dan (iv) memperketatkan lagi syarat penyediaan laporan EIA berkenaan garis panduan yang dikeluarkan oleh Kementerian Sumber Asli dan Alam Sekitar.